יֵשׁ מִישֶׁהוּ הָרוֹצֶה רַק טוֹב- גַּם הַשָּׁנָה.
מורים, תלמידים והורים.
הנה חלפה לה חופשת הקיץ ואנו בפתחה של שנת לימודים חדשה.
בשנת הלימודים תשע"ט זכינו להערכת משרד החינוך על תכנית אקלים שנבנתה ע"י צוות החינוכי ששולבה בה תכנית "שיר של יום" עוצב חדר הכלה והעמקנו בשיח האישי דרך מעגלי שיח באופנים שונים כמו כן הצטיינו בעבודות החקר במדעים ובספורט.
במהלך השנה נוסף שם לביה"ס גן רווה ע"ש יצחק נבון . התלמידים למדו וחקרו אודות האיש ופועלו ובסיום עוצב סמל בית ספר חדש ששמר על מוטיבים מהסמל הקודם ונתן ביטוי לדגשים שעלו מתוך חקר התלמידים והצוות עפ"י מורשתו של יצחק נבון.
בשנת הלימודים תש"פ נמשיך ונשלב בין ידע , מיומנויות וערכים ע"י השבחת איכות ההוראה וקידום אקלים חינוכי מיטבי וזאת ע"י למידה בינתחומית בכיתות הגבוהות והעמקת מיומנויות השפה בכיתות הנמוכות וכמובן נמשיך ונשים דגש על ראיית האדם / התלמידים בכל מעגליו הרגשיים , חברתיים ולימודיים ברוח דבריו של יצחק נבון " אוצר אחד יקר לנו והוא האדם"
ברצוני להודות לצוות המורים , צוות ניהול ,לצוות המנהלה על המסירות לטובת בית הספר.
תודה למפקחת גב' גבי יחזקאל על הליווי ,התמיכה והאמונה בדרך.
תודה מכל הלב לראש המועצה מר מוני אלימלך , לקארין גזלה מנהלת מחלקת החינוך שפעלתם כדי לחדש ולשפץ את בית הספר ברכישת ריהוט חדש ושיפוץ כניסת בית הספר.
תודה לנציגי ועד ההורים שסייעו במהלך החופשה לקדם תהליכים בבית הספר.
ולכם תלמידינו האהובים תודה גדולה, אתם הסיבה לכל פועלינו.